बीमा कंपनी में निवेश पर 17 लाख मय हर्जाना देने के आदेश
जिला उपभोक्ता संरक्षण मंच ने सुनाया फैसला
भास्करसंवाददाता | चित्तौड़गढ़
जिलाउपभोक्ता संरक्षण मंच ने अपने आदेश में ग्राहकों द्वारा क्रेडिट कोपरेटिव सोसायटी में निवेश की गई राशि 17 लाख रूपए मय हर्जाने के अदा करने का आदेश पारित किया। अधिवक्ता रजनीश पितलिया के अनुसार निम्बाहेड़ा निवासी मोहनलाल, आनंद गीतादेवी तथा भरत ने तीन अलग-अलग परिवाद एडीवी क्रेडिट कापरेटिव सोसायटी इंदौर निम्बाहेड़ा के विरूद्व इस आशय का प्रस्तुत किए कि सोसायटी विभिन्न प्रकार की स्कीमें बताकर ग्राहकों को पैसा निवेश करने के लिए प्रेरित करती थी। ग्राहकों को यह भी विकल्प रहता था कि वह अपना पैसा कभी भी वापस प्राप्त कर सकते हैं। इसी के तहत प्रार्थीगणों ने विभिन्न प्रकार के बोंड लेकर आरडी स्कीम में अपना पैसा निवेश किया। रकम निवेश करने के बाद प्रार्थीगण द्वारा विपक्षी के कार्यालय में उपस्थित होकर अपने असल बोंड रसीदें आरडी की सुपुर्द की, फिर भी सोसायटी द्वारा पैसा नहीं लौटाया। इस पर परिवादियों द्वारा निवेशित की गई रकम मय हर्जाने के दिलाए जाने का आग्रह किया। मंच अध्यक्ष हरफूलसिंह पिलानिया सदस्य इंद्रसिंह चूंडावत तथा पुष्पा सालवी ने ग्राहकों द्वारा निवेशित की गई राशि का भुगतान नहीं करने को सेवा दोष मानते हुए परिवादी मोहनलाल, आनंद को उसकी जमा राशि सात लाख 83 हजार 900 रुपए गीतादेवी को आठ लाख 51 हजार 550 रुपए तथा भरत को एक लाख 17 हजार 300 रुपए का भुगतान दो माह की अवधि में करने बाबत् क्रेडिट कोपरेटिव सोसायटी को आदेश दिए। साथ ही प्रत्येक उपभोक्ता को पांच हजार रूपए मानसिक संताप के दिलवाने का आदेश पारित किया।
hin_Deva hin_Deva awa_Deva hin_Deva